\_\_\_\_\_\_\_\_\_

**הסכם התקשרות שירותי ביקורת דוחות כספיים**

שנערך ביום \_\_ לחודש \_\_ לשנת \_\_\_\_

בין : אקרמן – רואה חשבון (להלן: "רואה החשבון")

לבין : \_\_\_\_\_\_\_\_\_\_\_\_\_\_\_ (להלן: "הלקוח")

הואיל והלקוח פנה לרואה החשבון בבקשה כי יבקר את דוחותיו הכספיים השנתיים.

הוסכם בין הצדדים:

1. רואה החשבון יבקר את דוחותיו הכספיים השנתיים של הלקוח העבודה תבוצע בצורה מקצועית, בהתאם לכללי חשבונאות מקובלים (להלן – השירות).
2. האחריות לשלמות ונכונות הנתונים היא של הלקוח. הלקוח יעביר את כל הנתונים והתשובות הדרושות לעריכת הביקורת על הדוחות הכספיים ותוך פרק זמן סביר. ידוע ללקוח כי רואה החשבון יסתמך על הנתונים שקיבל ממנו בבואו לחוות דעתו על הדוחות הכספיים.
3. ידוע ללקוח כי ביקורת רואה חשבון כוללת בדיקה מדגמית של ראיות התומכות בסכומים ובמידע שבדוחות הכספיים ואינה מהווה חקירה שמטרתה לחשוף תרמית אפשרית (לרבות הונאה, מעילה, זיוף, הסתרה וכיוצ"ב) ואינה כוללת אמצעים, שיטות ונהלים ספציפיים המשמשים בחקירה שכזו. הסיכון שלא תתגלה הצגה מוטעית מהותית בדוחות הכספיים שמקורה בתרמית גדול אף יותר מהסיכון שלא תתגלה הצגה מוטעית מהותית שמקורה בטעות.
4. הלקוח מתחייב לשתף פעולה, לחתום על כך המסמכים הנדרשים, כולל ייפוי כח לשלטונות המס ולביטוח לאומי ולספק לרואה החשבון את כל המידע על מנת לאפשר לרו"ח לבצע את המוטל עליו.
5. חוות הדעת של רואה החשבון תינתן רק לאחר קבלת כל ההבהרות והנתונים הנדרשים לביסוס הדוחות הכספיים.
6. ידוע ומוסכם על הלקוח כי בחלק מהמקרים עשויה עמדתם של שלטונות המס להיות שונה מזו של הלקוח ו/או רואה החשבון וכתוצאה מכך עלולים לחול חיובים נוספים על הלקוח בתשלומי המיסים.
7. רואה החשבון מתחייב לשמור בסודיות מלאה את הנתונים והמידע שיקבל מהלקוח.
8. כל שירות נוסף שאינו ביקורת על הדוחות הכספיים (כדוגמת- הצהרת הון, דיונים, אשראי לעסקים וכד..) יחויב בכפוף לאישור הלקוח מראש.
9. עלות השירות לביקורת דוח שנתי תהיה סך של \_\_\_\_\_\_\_\_\_₪ בתוספת מע"מ כחוק.
10. בשנה העוקבת שכ"ט יקבע בהתאם לפעילות.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

הלקוח רואה החשבון